Þór Þórlákshöfn varð í gærkvöldi Íslandsmeistari karla í körfubolta í fyrsta sinn í sögu félagsins. Þór mætti Keflavík í fjórða leik liðanna í úrslitaeinvíginu í Þorlákshöfn.
Staðan í einvíginu var 2-1 og því gat Þór tryggt sér Íslandsmeistararatitilinn á heimavelli með sigri. Það voru hins vegar Keflvíkingar sem byrjuðu leikinn af meiri krafti og þeir voru sex stigum yfir eftir fyrsta leikhluta, 25-19. Þórsarar létu þetta ekki slá sig út af laginu og voru komnir með forystuna í hálfleik, 43-40. Eftir spennandi síðari hálfleik reyndust heimamenn öflugri á lokasprettinum, Þór vann leikinn 81-66, og tryggði sér um leið fyrsta Íslandsmeistaratitil félagsins og stemningin í íþróttahúsinu í Þorlákshöfn var engri lík.
Besti maður leiksins og verðmætasti leikmaður úrslitakeppninnar var Adomas Drungilas, leikmaður Þórsara, en hann skoraði 24 stig og tók 11 fráköst í gær. Lárus Jónsson, þjálfari Þórs, var hógvær í leikslok og óskaði bæjarfélaginu til hamingju með titilinn.
Margir leikmenn Þórs eru uppaldir hjá félaginu og þeir, líkt og Lárus þjálfari, bentu á hversu mikilvægur titillinn væri bæjarfélaginu.
sögðu þeir Davíð Arnar Ágústsson og Styrmir Snær Þrastarson, leikmenn Þórs en báðir áttu afar góðan leik í gær. Styrmir Snær með 17 stig og 4 fráköst og Davíð Arnar með 15 stig öll úr þriggja stiga skotum.
Mikil fagnaðarlæti brutust út í Þorlákshöfn í gær þegar Þór varð Íslandsmeistari í körfubolta karla. 